Sabinet | Volume 106, Issue 3159
Volume 106, Issue 3159, 2004
Die Kerkblad - Volume 106, Issue 3159, January 2004
Volume 106, Issue 3159, January 2004
Gaan blymoedig, maar gaan versigtig : uit die Woord
Source: Die Kerkblad 106 (2004)
2004 het pas sy eerste treë gegee. Vir jou as gelowige en getroue lidmaat van jou gemeente is daar een ding wat in die nuwe jaar bo-aan jou prioriteitslys gaan wees: gereelde kerkgang! Wat 'n voorreg is dit nie om Sondag na Sondag onder die Woordbediening te wees en so voedsel vir jou siel te ontvang. 'n Beter voorneme vir die nuwe jaar kan daar moeilik wees, te meer as jou kerkbesoek nie is wat dit behoort te wees nie.
Die jaar 2004 : redaksioneel
Soos 'n onbekende landskap strek die jaar 2004 hom voor ons uit. Niemand, behalwe die Here God, weet wat hierdie jaar met elkeen van ons, met die kerk en met ons land alles gaan gebeur nie. Wat ons wél weet, is dat elkeen van ons 'n taak en roeping het om hierdie jaar te volbring en wel tot eer van God, tot groei van sy kerk, tot welsyn van ons naaste en in diens aan die koninkryk van God.
'n Kosbare geskenk van God
Authors: Marita Diamond and Andre Diamond
Hierdie skrywe is gebore uit 'n behoefte om 'n klein grepie op die waarheid te deel. Dit mag mosterd na die maal klink en sou dit so wees, kan u dit bloot eenkant toe skuif. Ons ontvang egter Die Kerkblad omtrent twee maande na die verskyningsdatum, en dit verduidelik die laat reaksie.
Ons houding en ons roeping in die jaar 2004 : hoofartikel
Source: Die Kerkblad 106, pp 6 –7 (2004)
Die nuwe jaar het begin en elkeen is weer besig met sy normale - en soms ook abnormale - dagtaak. Die vraag is watter kenmerke ons lewenshouding en ons taak hierdie jaar behoort te vertoon. Hoewel daar veel meer genoem kan word, wys ek slegs op drie aspekte wat in ons gereformeerde tradisie nog altyd 'n groot rol gespeel het. Die eerste is roepingsbewustheid.
So lees ek dit ... maar toets dit alles, behou wat goed is - 1 Tessalonisense 5:21 : skrifstudie
Van hierdie teks het ek vir die eerste keer bewus geword toe ek 14 jaar oud was. Ek en 'n maat van ons kerk het vakansiewerk gedoen. Hy vertel toe wat hy in sy vrye tyd doen; dinge wat sy ouers verbied. Daarmee saam haal hy 1 Tessalonisense 5:21 aan. Groot was my verbasing dat daar 'n Bybelteks is wat ons toelaat om te eksperimenteer met dit wat verbode is, en dan uiteindelik die goeie te mag behou. Eers later het ek ontdek dat Paulus iets heel anders in gedagte gehad het.
Roeping is biografie! : brandpunt
Source: Die Kerkblad 106, pp 9 –11 (2004)
As daar één woord is wat in vlammende skrif in die harte van mense geskryf behoort te staan, is dit die woord roeping. Tans word meer dikwels vanmissie gepraat. "Roeping" sê egter méér. "Roeping" sê dat daar 'n roeper is en dat die roep beantwoord en verantwoord moet word. Die Christengelowige glo dat die almagtige God dié Roeper is. Die belangrikheid van die woord "roeping" is nie die spraakgebruik daarvan nie, maar dat vanuit die roepingsgedagte gelewe en gedoen word. Belangriker as dat roeping deel van ons woordeskat is, is dat dit deel van ons biografie is en moet wees!
Die redakteur gesels met ... prof. Dries du Plooy
Source: Die Kerkblad 106, pp 12 –14 (2004)
Andries le Roux du Plooy is op 22 Oktober 1944 gebore. Hy is getroud met Heilna du Plooy (professor in Afrikaans by die PUK) en hulle het vier kinders. Hy behaal die grade BA (1965), ThB (1969) ThM met lof (1979) en ThD (1982) almal aan die PU vir CHO.
Kersfees is verby ... wat nou?
Ds. Nico Ligthelm Kersfees is slegs een enkele dag van 'n hele jaar. Net een uit 365 dae ... slegs 24 uur van die 8 760 ure van die jaar. Maar die aanloop daartoe - die voorbereiding vir Kersfees - dit neem weke en selfs maande. En uiteindelik breek Kersfees aan. Maar gou ... binne 'n dag ... is alles verby. En nou? Vir die gekommersialiseerde wêreld is Kersfees verby. Wat die doel daarvan was en wat die betekenis daarvan is en wat die gevolge daarvan moet wees, gaan ongemerk en ongesiens verby.
"Mooi so! Jy is 'n goeie en getroue slaaf. Oor min was jy getrou, oor baie sal ek jou aanstel. Kom in en deel in my vreugde!"
Source: Die Kerkblad 106, pp 16 –17 (2004)
In die post-apartheid Suid-Afrika het die vraag na arbeidsetiek van besondere belang geword, omdat die arbeidsetos weer probleme na vore gebring het. Watter riglyne gee die Bybel ons oor arbeidsetiek?
'n Christelike perspektief op sterrekunde, sterrewiggelary en die sterre voorspel!?
Author Stef Labuschagne
Source: Die Kerkblad 106, pp 18 –19 (2004)
Op 27 Augustus 2003 was Mars die naaste aan die Aarde in iets soos 60 000 jaar. Etlike weke voor en na dié gebeurtenis was die planeet duidelik sigbaar in die oostelike hemelruim, waar dit as 'n helder, effe-rooi ster geskyn het. Met selfs 'n relatief-klein teleskoop kon 'n mens die ys op Mars se suidpool sien en met 'n groter teleskoop en vergrotings was donker vlekke op die planeet se oppervlak sigbaar.
Wat sê die kerkstatistiek en wat sê ons?
Source: Die Kerkblad 106, pp 20 –21 (2004)
Ds Leo van Schaik se pleidooi vir ons swaarkrykerke Die Almanak vir 2004 het so pas die lig gesien. Daarin word daar soos gewoonlik al die kerke se statistiek weergegee. Wanneer ons na hierdie statistiek kyk, kom daar baie interessante gegewens na vore. Stedelike kerke voeg saam om groot bedieningseenhede te vorm, terwyl plattelandse kerke kombineer om bediening te vergemaklik.
Die kanker van korrupsie
Source: Die Kerkblad 106, pp 22 –23 (2004)
Die kanker van korrupsie Ds Edmund de Beer Korrupsie is 'n ekonomiese kanker wat elke Suid- Afrikaner raak - of jy daaraan meedoen of nie. Dit raak ons almal, want jaarliks verloor ons land byna R40 miljard aan korrupsie. Dit is amper R900 per persoon! En wie betaal die gelag vir die R4 miljard wat banke jaarliks aan korrupsie verloor? Hoeveel van die hoë mediesefondstariewe is die gevolg van die R2-3 miljard wat jaarliks uit hierdie fondse geswendel word?
Dink nuut oor ons Christenvroue en - moeders
Source: Die Kerkblad 106, pp 24 –25 (2004)
Die gesin is 'n bousteen van onskatbare waarde in die kerk. Die rol van die moeder in die vorming van hierdie bousteen, en maniere om haar hiervoor toe te rus is deur die Gereformeerde Teologiese Vereniging op sy Augustus-jaarvergadering deur predikante, kerkrade en lidmate bespreek.
Source: Die Kerkblad 106, pp 26 –27 (2004)
Waarom geïntegreerde bediening van die dooplidmaat voor sy belydenisaflegging noodsaaklik is; wat dooplidmate, kategese, jeugsorg en dienswerk nie is nie; wat in gedagte gehou moet word wanneer die jeug betrek word; wie die leiding moet neem en hoe die jeug betrek kan word by die bediening: gemeenskap van die gelowiges Op watter terreine kan die jeug diens doen?
Vrae oor die teologie binne die GKSA
Author Hennie Momberg
Source: Die Kerkblad 106, pp 28 –29 (2004)
Soos in een van die hoofartikels in die Desemberuitgawe vermeld, het die redakteur die byeenkoms bygewoon wat deur die Vereniging vir Gereformeerde Lewenswandel op Saterdagoggend 25 Oktober 2003 in die kerkgebou van Die Gereformeerde Kerk Die Kandelaar gereël was. Hy het ná die byeenkoms ds. Hennie Momberg versoek om 'n saaklike weergawe van die gebeure vir publikasie in Die Kerkblad voor te berei, wat op hierdie en volgende bladsye verskyn. Lesers sal saamstem dat daar tydens die geleentheid woorde met verreikende konsekwensies gesê is wat vir talle lesers ontstellend sal wees.
Sinodebesluit 2003 oor die nuwe Psalmomdigting : diskussie
Source: Die Kerkblad 106, pp 30 –32 (2004)
DIE SINODE BESLUIT
"Dat die 1936-beryming saam met die 2001-omdigting in een bundel uitgegee word en vir gebruik in die eredienste aanbeveel word. Die gebruik van beide word met inagneming van art 69 KO aan die oordeel van die plaaslike kerk oorgelaat."
"Dat in die Psalmbundel by sowel die 1936-berymings as die 2001-omdigting die openbaringshistoriese verband met die Messiaanse vervulling in die Nuwe Testament van sekere Psalms in die Nuwe Testament met voetnote aangedui word ooreenkomstig die riglyne in Bylae D."
Author Gideon Botha
Source: Die Kerkblad 106, pp 33 –35 (2004)
Gideon Botha vertel meer oor die berading van getraumatiseerde slagoffers Geweld het 'n endemiese komponent van die maatskaplike bestel in Suid- Afrika geword. Plaasaanvalle het so 'n gereelde gebeure geword dat mense dit dikwels nie eens opmerk wanneer hulle deur die koerante blaai nie. Die tragiese is dat dit werklik gebeur en met regte mense tussen ons, nie net name nie. 'n Onlangse studie het getoon dat die aktiewe kommersiële boere se getal sedert 1994 drasties afgeneem het van ± 65 000 boere tot sowat 42 000 in 2001.
Help my! : my geliefde is MIV-positief
Author Frans Minnie
Source: Die Kerkblad 106, pp 36 –37 (2004)
MIV/VIGS is 'n realiteit - dit baat niemand om die feit te ontken nie. Dit is ook 'n feit dat daar gelowiges is wat met die gevreesde virus geïnfekteer is. Hoe gaan u optree indien God 'n familielid, vriend, buurman of werknemer op u pad plaaswat MIV-positief is, of iemand wat dag vir dag saam met iemand moet leef wat geïnfekteer is
Wat gebeur met die kerke in die ressort van Sinode Soutpansberg?
Author Gwashi Manavhela
Source: Die Kerkblad 106, pp 38 –39 (2004)
Eens op 'n tyd het dit baie goed gegaan met die Gereformeerde Kerke in die ressort van Sinode Soutpansberg. Dit wil voorkom of die gety tans gedraai het en of dit nie meer so goed gaan nie. Die eenheid van vroeër begin verdwyn. Iets groots moes plaasgevind het. Die vraag is: Hoe het ons by die huidige stand van sake uitgekom?
Die 150-jarige omswerwinge van 'n familiebybel
Source: Die Kerkblad 106, pp 40 –42 (2004)
Vroeg in Augustus 1983 bewonder ons as gesin die swaar ou Statebybel op my skoot. Uiteindelik het dit weer by die wettige nasate teruggekom! Op 9 Augustus skryf ek 'n briefie aan die heer H Marmelstein te Kotten in Nederland om hom te bedank vir sy aandeel dat dié kosbare besit weer terug is in Suid-Afrika. Terselfdertyd vra ek hom om asseblief te verduidelik hoe die Bybel in sy besit gekom het. Laat ek vertel hoe die verskillende stukke van die legkaart van sy geskiedenis uiteindelik in mekaar gepas het.